Tromblon odustaje od akcije: 'Ne mogu više, bolestan sam'

Ne želim više kontaktirati s medijima, ne mogu čitati komentare. Gledajte, imam dva maloljetna sina i oni vide što se sve u komentarima govori o meni, rekao je Petar Janjić

<p>Dva dana nakon Tromblonovog plana o organizaciji <strong>"Regate za razum",</strong> veteran je objavio obustavljanje cijelog pothvata. </p><p>- Ne mogu više. Bolestan sam, Hrvatskoj sam dao sve što sam mogao, ali više ne mogu. Ne želim više kontaktirati s medijima, ne mogu čitati komentare. Gledajte, imam dva maloljetna sina i oni vide što se sve u komentarima govori o meni. Htio sam postupiti časno i ispravno, ali sad odustajem - rekao je <strong>Petar Janjić Tromblon</strong> za <a href="http://www.index.hr/vijesti/clanak/tromblon-odustaje-od-akcije-u-savudrijskoj-vali/1018453.aspx">Index</a>. </p><p>Podsjetimo, zbog pitanja arbitraže između Slovenije i Hrvatske, Tromblon je prošlog tjedna dao <strong>ultimatum Vladi.</strong> Prema njemu, ukoliko se dvije države ne dogovore, organizirat će 100 ribarskih brodova i brodica ratnih veterana koji će "zaštiti hrvatsku morsku granicu". Kada je rok za dogovor, prema ultimatumu, istekao, Tromblon je najavio miroljubivu regatu koja se trebala održati 3. veljače. </p><p>Njegov plan nije dobio podršku HVIDRA-e, već kritiku da je takva ideja potpuno neprihvatljiva. </p>